Diari Oficial de la Generalitat Valenciana


Sumari del DOGV 2974, del 18-04-1997 (1997/6965)

ACORD d'1 d'abril de 1997, del Govern Valencià, pel qual queda assabentat de la liquidació del Pressupost de la Generalitat Valenciana de 1996 i s'autoritza per a adoptar les mesures pressupostàries pertinents en l'exercici de 1997.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2974

Data del DOGV
:   18-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6965


Data del document
:   01-04-1997

Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD d'1 d'abril de 1997, del Govern Valencià, pel qual queda assabentat de la liquidació del Pressupost de la Generalitat Valenciana de 1996 i s'autoritza per a adoptar les mesures pressupostàries pertinents en l'exercici de 1997.  
El Govern Valencià, en la reunió del dia 1 d'abril de 1997, adoptà l'acord següent:  
La Intervenció General de la Generalitat Valenciana, en la seua condició de centre directiu de la comptabilitat pública, ha practicat la liquidació del pressupost de l'exercici de 1996, com a fase prèvia per a la formalització del compte general, que s'ha de retre en els termes previstos en el Text Refós de la Llei d'Hisenda Pública, amb la finalitat del seu examen i anàlisi per la Sindicatura de Comptes.  
La liquidació de l'exercici 1995 va suposar la quantificació del dèficit pressupostari de la Generalitat Valenciana, el 31 de desembre d'aquest any, en la xifra de 48.578.709.847 pessetes. La política de contenció de la despesa pública duta a terme pel Govern de la Generalitat Valenciana durant l'any 1996, ha determinat que el dèficit pressupostari s'haja reduït, en un sol any, en la quantitat de 12.122.714.456 pessetes.  
L'instrument de major rellevància en la política pressupostària del Govern Valencià durant l'exercici 1996, presidit pel rigor i la necessitat de sanejar els comptes públics, fou l'Acord del Govern Valencià de 30 de juliol de 1996, on es determinà que el conjunt de les obligacions que s'havien de reconéixer a càrrec del pressupost de la Generalitat Valenciana de l'any 1966, no pogués superar dins de cada capítol i programa pressupostari el percentatge del 80%, calculat sobre els crèdits pressupostaris dels capítols VI i VII, d'acord amb les dades comptables corresponents al tancament del mes de juliol de 1996.  
En compliment del que disposa l'acord abans esmentat, l'actual Conselleria d'Economia, Hisenda i Administració Pública, en finalitzar l'exercici pressupostari 1996, va anul·lar les fases comptables de despesa que no havien arribat a obligació, aplicant les economies que es derivaren d'aquesta operació a la compensació del dèficit pressupostari resultat de la liquidació de l'exercici de 1995. La liquidació final del pressupost de l'any 1996 ha situat el dèficit pressupostari de la Generalitat Valenciana en la quantitat de 22.331.768.006 pessetes.  
A aquest efecte, a proposta del conseller d'Economia, Hisenda i Administració Pública, el Govern Valencià  
ACORDA  
Primer  
Quedar assabentat de la liquidació del Pressupost de la Generalitat Valenciana de l'any 1997, recollida en l'annex, de la qual es desprén un dèficit pressupostari que ascendeix a la suma de 08.240.020.685 pessetes.  
Segon  
Per tal de complir el principi d'equilibri pressupostari, s'autoritza la Conselleria d'Economia, Hisenda i Administració Pública per a realitzar les modificacions pressupostàries que calguen o proposar al Govern Valencià aquelles mesures pressupostàries que considere adequades per a garantir la consecució de l'equilibri pressupostari en el present exercici.  
València, 1 d'abril de 1997  
El conseller secretari del Govern Valencià,  
JOSÉ JOAQUÍN RIPOLL SERRANO